### Beslutninger

Fremsendes til [adresse] og Beskæftigelsesudvalget til behandling i henhold til beslutning i byrådets møde den 5. februar 2025.

###

Godkendelse af tilsynsudtalelser vedr. 1: venteliste på botilbud og 2: venteliste på iværksættelse af socialpædagogisk støtte.

### Resume

Ankestyrelsen har bedt om en udtalelse fra byrådet i [adresse] i to sager.

Ankestyrelsen har den 10. december 2024 vurderet, at [adresse] praksis strider med servicelovens § 4 om kommunens forsyningspligt, ved hhv. at have en ”visitationsliste” på iværksættelse af bevilling af botilbud og ved at have venteliste på iværksættelse af socialpædagogisk støtte.

På den baggrund beder Ankestyrelsen nu byrådet i [adresse] oplyse, hvad Ankestyrelsens vurdering giver anledning til i de to sager. Sociale Forhold og Beskæftigelse har derfor udarbejdet to tilsynsudtalelser.

### Beslutningspunkter

Det indstilles:

At 1) byrådet tiltræder vedlagte tilsynsudtalelser til Ankestyrelsen om venteliste på botilbud og venteliste på socialpædagogisk støtte.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 28-01-2025

Uffe Thomsen: 3

Fremsendes til [adresse] med bemærkning, at Magistraten i mødet den 28. januar 2025 anbefaler, at byrådet tiltræder Magistratsafdelingen for Sociale Forhold og Beskæftigelses indstilling af 15. januar 2025.

Borgmester Eric Hermansen var forhindret i at deltage i sagens behandling.